Б1ешарашкахь уьш санна дуьйцучу вайн мостаг1ийн хабарша, вайна тоххарехь цараха тушам баьккхина хиларна. Амма вайн кхузахь тидам хуьлуьтург кхин ду. Оцу минаьха: Нохчийчоь ширачу Израилаца юстар а, цуьнан Израиль дуьненчура "д1аярна" воккхавер а, Нохчийчоьнах дан дезарг, халдейцаша йисаре йигначу Иудеян масалца а цадуьйцуш, ассирийцаша йисаре йигна Израиль хьехаярца цо дийцар а. Шеко йоцуш, цунна дика хуучохь тера ду, шира Израиль а, шира Йах1уди а тайп-тайпаначу къаьмнийн паччахьалкхеш хилла юйла. Шайн юкъа меттигаш, г1араваьллачу жуьгтин историкана Кастейна ма бохху; "..оцу шина паччахьалкханан юкъехь хилла долу дика а, воун а кхин совнаха цахилла, шайн юкъара доза долучу муьлхачу а шина паччахьалкхана юкъахь хуьлучул а. Цхьа йолчу хенашкахь, цара вовшашца т1емаш а бина, кхечу заманашкахь, церан барт хуьлуш а хилла. Амма даима а, царна юкъехь лаьттина хералла .." хилла йолу. Ишта и хералла юьйцу х1окху тоьшалло а: " Я не знаю, что имеют в виду те, кто оплакивают неделимый Израиль. С древнейших времен границы еврейской независимости сокращались и расширялись в соответствии с главной потребностью народа -выжить, сохранить свою историю" (Бен - Гурион. 9. 12.1947г.) Г1азакхийн маттахь вай дахкиначу Бен-Гурионан оцу дешнашцара вайна хаало: а) жуьгташна юкъахь, х1инцалера Израиль кхоллаяларна реза йоцуш цхьа тоба хилар. б) иза, нохчийн къомаха цхьацца бахьнашца шираллехь д1ахеддачу израильхойха (нохчеха) лаьтташ хила тарлуш юйла. в) Бен -Гуриона, "исторехь жуьгтийн дозанаш жим луш а, даккхий хуьлуш а хилла" бохучуьнца, деш дерг мук1арло дуьйла. Жуьгташа ширачу Израилан (Шеман) латтанаш а, ц1е а лач1къина хиларна. Билшаладоккхур вай, Кастейна а, Бен -Гуриона а юьйцу ширачу израильхойн, жуьгтин башхаллаш, "Жуьгтийн Энциклопеди" а т1ехь хилар: "Жуьгтий, мел йолчу билгалонашца, израильхойха бац" бохуш. Иза боху Талмудо а. Шен; "Эхартахь израильхойн дакъа хир дац", бохучу чаг1дарца. Кхузахь дахкийча кхин а шорта дара, и тайпа масалаш.